4.5.2020.

PRIRODA I DRUŠTVO

Upoznali smo organe za kretanje tijela. Za kretanje tijela odgovorne su naše kosti i mišići. Za pravilan rast i razvoj potrebna je svakodnevna tjelesna aktivnost, pravilan raspored rada i odmora te pravilna prehrana.

Što znači pravilno se hraniti? (Jesti redovito, umjereno i raznoliko)

Je li hrana životni uvjet?

Što mislite jesu li vam zubi važan organ? Zašto? Koja je njihova uloga?

Pogledajte sada svoje zube u zrcalu. Jesu li ti svi zubi jednaki? Nedostaje li ti neki zub?Na sljedeća dva pitanja odgovore će ti dati roditelji. Kada ti je ispao prvi mliječni zub? Koliko još imaš mliječnih zubi?

Razmisli i odgovori.

Odlaziš li redovito kod zubara na kontrolne preglede?

Održavaš li pravilno higijenu zubi?

Uzmite sada jedan komadić voća (po vlastitoj želji).

Dobro ga usitnite zubima i progutajte?

Što mislite kako i kuda putuje hrana koju progutamo?

Otvorite udžbenik Naš svijet 4, str. 60.

Pogledajte sliku. Pročitajte tekst.

Hranu unosimo u usta. Tamo zubi usitnjavaju hranu.

Usitnjenu hranu progutamo i ona jednjakom putuje u želudac.

U želucu se hrana probavlja i iz želuca odlazi u tanko crijevo.

Neprobavljeni ostaci hrane nakupljaju se u debelom crijevu.

Obično jednom dnevno se izbacuju iz tijela kroz izmetni otvor.

Prepišite plan ploče u bilježnicu.

Za kraj riješite pokus 1. u RB na str.80.

Poigrajte se i ponovite što smo danas naučili. https://wordwall.net/hr/resource/1510534/priroda-i-dru%c5%a1tvo/organi-za-probavu

PLAN PLOČE 4.5.2020.

Organi za probavu

* usta (zubi, jezik i slina)
* jednjak
* jetra („čistač“ tijela)
* želudac
* crijeva (debelo i tanko crijevo)

Probava hrane počinje u ustima. Jako je važno održavati zube zdravima kako bi mogli obavljati svoju funkciju – usitnjavanje hrane. Hranu treba dobro prožvakati.

Hraniti se treba pravilno: redovito, raznoliko i umjereno.